ກຳລັງຊີເຣຍ ທັບມ້າງການປະທ້ວງ ທີ່ນະຄອນຫຼວງ
ກຳລັງຮັກສາຄວາມສະຫງົບຊີເຣຍ ທັບມ້າງການປະທ້ວງ ໃນເຂດຊານເມືອງ ຂອງນະຄອນ Damascus.
ພວກນັກເຄື່ອນໄຫວໃນຊີເຣຍ ກ່າວວ່າ ກຳລັງຮັກສາຄວາມສະຫງົບໄດ້ບຸກເຂົ້າໄປໂຈມຕີ ໃນເຂດຊານເມືອງ ຂອງນະຄອນຫຼວງ Damascus ເພື່ອປາບປາມການປະທ້ວງໃນຄືນ ແລ້ວນີ້ກ່ອນທີ່ຈະມີການປະທ້ວງເພີ່ມຕື່ມຕໍ່ຕ້ານປະທານາທິບໍດີ Bashar al-Assad ຊຶ່ງ ມີແຜນຈະຈັດຂຶ້ນໃນວັນສຸກມື້ນີ້ ພວກນັກເຄື່ອນໄຫວເວົ້າວ່າ ກຳລັງຮັກສາຄວາມສະຫງົບຂອງຊີເຣຍໄດ້ຍິງປືນເຂົ້າໃສ່ພົນ ລະເຮືອນທີ່ເຂົ້າຮ່ວມໃນການໂຮມຊຸມນຸມປະທ້ວງໃນຕອນກາງຄືນ ມີລາຍງານວ່າ ມີພົນ ລະເຮືອນຈຳນວນນຶ່ງເສຍຊີວິດ ບາດເຈັບ ຖືກຈັບ ແລະ ຖືກລັກພາໂຕໄປໃນການບຸກເຂົ້າ ໄປທັບມ້າງຂອງກຳລັງຮັກສາຄວາມສະຫງົບ ການບຸກ ຂອງກຳລັງຮັກສາຄວາມສະຫງົບ ໄດ້ມີຂຶ້ນຫຼັງຈາກຊີເຣຍ ໄດ້ປະນາມການໄປ ຢ້ຽມຢາມເມືອງ Hama ຊຶ່ງຫົວເມືອງສຳຄັນຂອງພວກຝ່າຍຄ້ານໂດຍເອກອັກຄະລັດຖະ ທູດສະຫະລັດທ່ານ Robert Ford ກະຊວງການຕ່າງປະເທດຊີເຣຍ ກ່າວໃນມື້ວັນພະຫັດວານນີ້ວ່າ ການໄປມີໜ້າທີ່ເມືອງ Hama ຂອງທ່ານ Ford ໂດຍທີ່ບໍ່ໄດ້ຮັບອະນຸຍາດລ່ວງໜ້ານັ້ນ ແມ່ນປະກອບເປັນ ຫຼັກຖານອັນຈະແຈ້ງໃນການດຳເນີນຄວາມພະຍາຍາມຂອງສະຫະລັດ ເພື່ອເພີ່ມທະວີ ຄວາມເຄັ່ງຕຶງແລະສ້າງຄວາມເສຍຫາຍໃຫ້ແກ່ການຮັກສາຄວາມປອດໄພແລະສະຖຽນ ລະພາບໃນຊີເຣຍ ທີ່ກຸງວໍຊິງຕັນ ໂຄສົກກະຊວງການຕ່າງປະເທດສະຫະລັດ ທ່ານນາງ Victoria Nu- land ກ່າວວ່າ ທ່ານ Ford ໄດ້ພົບປະກັບປະຊາຊົນ 10 ກວ່າຄົນໃນການເດີນທາງ ໄປຢ້ຽມຢາມທີ່ແນໃສ່ ເພື່ອສະແດງຄວາມໃຫ້ເຫັນເຖິງຄວາມເປັນນໍ້ານຶ່ງໃຈດຽວກັບ ພວກປະທ້ວງ ທ່ານນາງເວົ້າວ່າທ່ານ Ford ຫວັງວ່າຈະຢູ່ທີ່ເມືອງ Hama ຈົນຮອດ ວັນສຸກມື້ນີ້ ແລະທາງສະຖານທູດສະຫະລັດໄດ້ແຈ້ງໃຫ້ລັດຖະບານຊີເຣຍແລ້ວວ່າຄະ ນະເຈົ້າໜ້າທີ່ສະຖານທູດຈຸນຶ່ງພວມເດີນທາງໄປຍັງເມືອງ ດັ່ງກ່າວ